อัสแซสซินส์ครีด โอดิสซี
อัสแซสซินส์ครีด โอดิสซี ( ) เป็นเกมแอ็กชันเล่นตามบทบาทที่พัฒนาโดยสตูดิโอยูบิซอฟต์เกแบ็กและจัดจำหน่ายโดยบริษัทยูบิซอฟต์ใน ค.ศ. 2018 เกมนี้เป็นภาคหลักลำดับที่สิบเอ็ดในซีรีส์อัสแซสซินส์ครีดและเป็นภาคต่อจากอัสแซสซินส์ครีด ออริจินส์ (ค.ศ. 2017) เช่นเดียวกับภาคก่อนหน้า เกมนี้มีคุณสมบัติโอเพนเวิลด์ขนาดใหญ่และนำเอาองค์ประกอบหลายอย่างจากเกมแนวเล่นตามบทบาทมาใช้ โดยเน้นการต่อสู้และการสำรวจมากกว่าการลอบเร้น ส่วนการรบทางทะเลจากภาคก่อน ๆ ของซีรีส์นี้ยังคงมีบทบาทสำคัญในภาคโอดิสซีเช่นกัน ซึ่งเนื้อเรื่องของเกมเล่าถึงประวัติศาสตร์ในตำนานของสงครามเพโลพอนนีเซียนระหว่างเอเธนส์และสปาร์ตาในช่วง 431 ปีก่อนคริสตกาล 422 ปีก่อนคริสตกาล โดยผู้เล่นจะควบคุมทหารรับจ้างชาวส
ตาในช่วง 431 ปีก่อนคริสตกาล 422 ปีก่อนคริสตกาล โดยผู้เล่นจะควบคุมทหารรับจ้างชาวสปาร์ตัน ซึ่งต่อสู้ในทั้งสองฝ่ายของความขัดแย้ง ขณะที่พวกเขาพยายามตามหาครอบครัวและกำจัดลัทธิลึกลับแห่งคอสมอส ภาคโอดิสซียังสานต่อเรื่องราวของเลย์ลา ฮะซัน ตัวละครหลักที่ปรากฏตัวครั้งแรกในภาคออริจินส์ ซึ่งได้หวนระลึกถึงความทรงจำของทหารรับจ้างผ่านอุปกรณ์แอนิมัสเพื่อค้นหาวัตถุโบราณอันทรงพลัง
การพัฒนาเกมนี้เริ่มขึ้นไม่นานหลังจากที่เกมอัสแซสซินส์ครีด ซินดิเคต (ค.ศ. 2015) วางจำหน่าย และเช่นเดียวกับภาคออริจินส์ ภาคโอดิสซีได้ช่วยให้อัสแซสซินส์ครีดเปลี่ยนผ่านไปสู่เกมแอ็กชันเล่นตามบทบาทอย่างเต็มรูปแบบ โดยการนำกลไกการเลือกของผู้เล่นเข้ามาใช้ โดยเมื่อเทียบกับเกมอื่น ๆ ในซีรีส์เดียวกัน ภาคโอดิสซีเน้นเรื่องราวเกี่ยวกับตำนานทางประวัติศาสตร์มากกว่า และให้ความสำคัญกับความขัดแย้งระหว่างเหล่านักฆ่าและอัศวินเทมพลาร์น้อยกว่า ซึ่งเป็นองค์ประกอบหลักของเรื่องราวในเกมอัสแซสซินส์ครีดส่วนใหญ่ โดยตลอดช่วงการพัฒนาเกม ทีมงานได้รับแรงบันดาลใจจากวิดีโอเกมเล่นตามบทบาทร่วมสมัยอื่น ๆ เช่น เดอะวิตเชอร์ 3: ไวลด์ฮันต์, ดิเอลเดอร์สครอลล์ส V: สกายริม และฟอลเอาต์ 4 ส
ๆ เช่น เดอะวิตเชอร์ 3: ไวลด์ฮันต์, ดิเอลเดอร์สครอลล์ส V: สกายริม และฟอลเอาต์ 4 ส่วนเพลงประกอบเกมนั้นประพันธ์โดยเดอะไฟลต์
ภาคโอดิสซีวางจำหน่ายทั่วโลกสำหรับเพลย์สเตชัน 4, วินโดวส์ และเอกซ์บอกซ์วัน โดยได้รับการวิจารณ์ในแง่บวกจากเหล่านักวิจารณ์โดยทั่วไป ซึ่งได้รับคำชมในด้านรูปแบบการเล่น, กราฟิก, ตัวละคร, องค์ประกอบการเล่นตามบทบาท และการออกแบบโลก แต่ก็ถูกติเตียนในเรื่องการตั้งเป้าหมายที่ใหญ่เกินตัว, จังหวะการเล่น และการใส่ระบบระบบการซื้อขายไอเทมในเกม
บริษัทยูบิซอฟต์ได้ให้การสนับสนุนเกมนี้ด้วยการเปิดตัวเนื้อหาที่ดาวน์โหลดได้หลายรายการ รวมถึงภาคเสริมเนื้อเรื่องสองภาค ได้แก่ เลกาซีออฟเดอะเบลด และเดอะเฟตออฟแอตแลนติส ครั้นหลังจากภาคโอดิสซีแล้ว อัสแซสซินส์ครีด วัลฮัลลา ก็วางจำหน่ายในเดือนพฤศจิกายน ค.ศ. 2020 โดยมีฉากหลังเป็นประเทศอังกฤษและประเทศนอร์เวย์ระหว่างการขยายอาณาเขตของชาวไวกิงไปทั่วทวีปยุโรป ซึ่งเป็นการปิดฉากเรื่องราวของเลย์ลา
รูปแบบการเล่น
รูปแบบการเล่นของ อัสแซสซินส์ครีด โอดิสซี นั้นเป็นการเล่นแบบโอเพนเวิลด์เหมือนภาคที่ผ่านมาโดยได้นำการต่อสู้ทางน้ำแบบในภาค 3 และภาค 4 กลับมาแต่ได้มีการเปลี่ยนแปลงรูปแบบการต่อสู้จากการต่อสู้ด้วยปืนมาใช้การยิงธนูแทน อีกทั้งยังเป็นภาคแรกที่มีระบบบทพูดที่ผู้เล่นสามารถเลือกบทพูดของตัวละครเอกซึ่งจะส่งผลต่อการกระทำของตัวเอกในช่วงต่อไปจนกระทั่งจบเกมนอกจากนี้ยังเป็นภาคแรกที่ผู้เล่นสามารถเลือกตัวละครเอกได้ว่าจะเล่นเป็นตัวละครฝ่ายชายคือ อเล็กซิออส หรือตัวละครฝ่ายหญิงคือ แคสซานดรา ต่างจากภาคซินดิเคทที่ผู้เล่นสามารถเล่นได้ทั้ง 2 เพศโดยทักษะของทั้ง 2 ตัวละครสามารถนำไปพัฒนาความสัมพันธ์กับเอ็นพีซีหรือ ตัวละครที่ผู้เล่นไม่ได้ควบคุม ได้
ทั้ง อเล็กซิออส และ แคสซานดรา เมื่อเริ่มเกมจะรับบทเป็นทหารรับจ้างและสืบเชื้อสายจากกษัตริย์ผู้ยิ่งใหญ่ของสปาร์ตา พระเจ้าลีออนิดัสที่ 1
เนื้อเรื่อง
เนื้อเรื่องใน อัสแซสซินส์ครีด โอดิสซี จะเกิดในช่วง 431 ปีก่อนคริสตกาล หรือกว่า 400 ปีก่อนเหตุการณ์ใน อัสแซสซินส์ครีด ออริจินส์ โดยสมมุติเหตุการณ์ให้อยู่ในช่วงสงครามเพโลพอนนีเซียน ซึ่งเป็นการปะทะกันระหว่าง 2 รัฐที่ยิ่งใหญ่ในยุคโบราณอย่าง สปาร์ตา และ เอเธนส์ โดยผู้เล่นจะได้สวมบทเป็นทหารรับจ้างที่พลัดหลงและถูกเก็บมาเลี้ยงและต้องทำการเลือกว่าจะสู้ให้กับฝั่งสปาร์ตาหรือเอเธนส์และต้องสืบหาเบาะแสการหายตัวไปของ มายรินี แม่ของตัวเอกรวมถึงน้องของตัวเอกที่พลัดตกจากหน้าผาในพิธีบูชายัญตั้งแต่ยังเป็นทารกอีกทั้งยังถูกตามล่าจากลัทธิที่มีชื่อว่า ลัทธิคอสมอส เพื่อให้ได้รู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลั
ู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลัทธิทีละคนเพื่อสาวไปถึงเจ้าลัทธิที่เป็นบอสใหญ่
สำหรับโลกยุคปัจจุบัน อัสแซสซินส์ครีด โอดิสซี ได้ดำเนินเนื้อเรื่องผ่าน เลย์ลา ฮัสซัน ซึ่งปรากฏตัวครั้งแรกใน อัสแซสซินส์ครีด ออริจินส์

แหล่งข้อมูลอื่น

* 
* 
* 
*